
“Par Ministru kabineta 2021. gada 21. decembra sēdes protokollēmuma (protokola Nr. 81 69. §) “Grozījumi Ministru kabineta 2011. gada 1. februāra noteikumos Nr. 88 “Sociālās korekcijas izglītības iestādes iekšējās kārtības noteikumi”” 3. punktā dotā uzdevuma atzīšanu par aktualitāti zaudējušu”

1. Situācijas raksturojums

Ministru kabineta 2021. gada 21. decembra sēdes protokollēmuma (protokola Nr. 81 69. §) “Grozījumi Ministru kabineta 2011. gada 1. februāra noteikumos Nr. 88 “Sociālās korekcijas izglītības iestādes iekšējās kārtības noteikumi”” 3. punktā dotais uzdevums nosaka Izglītības un zinātnes ministrijai sadarbībā ar Tieslietu ministriju sagatavot un noteiktā kārtībā līdz 2022. gada 31. decembrim iesniegt izskatīšanai Ministru kabinetā grozījumus likumā “Par audzinoša rakstura piespiedu līdzekļu piemērošanu bērniem”, pilnveidojot lēmuma par ievietošanu sociālās korekcijas izglītības iestādē izpildes papildnoteikumus.
2022. gadā tika veikti grozījumi likumā “Par audzinoša rakstura piespiedu līdzekļu piemērošanu bērniem” (https://likumi.lv/ta/id/333442-grozijumi-likuma-par-audzinosa-rakstura-piespiedu-lidzeklu-piemerosanu-berniem-), t.sk. 2022. gada 23. jūnijā spēkā stājās Pārejas noteikumu 6. punkts, kas nosaka audzinoša rakstura piespiedu līdzekļa – ievietošana sociālās korekcijas izglītības iestādē – izbeigšanu 2022. gada 1. jūlijā, un to nepiemērošanu no 2022. gada 1. jūlija līdz 2024. gada 31. decembrim.  Savukārt saskaņā ar Ministru kabineta 2022. gada 14. jūlija rīkojumu Nr. 528 “Par sociālās korekcijas izglītības iestādes "Naukšēni" likvidāciju” valsts budžeta līdzekļu racionāla un lietderīga izlietojuma nolūkā tika likvidēta Izglītības un zinātnes ministrijas padotībā esošā valsts izglītības iestāde – sociālās korekcijas izglītības iestāde „Naukšēni”.
Veicot minētos grozījumus likumā “Par audzinoša rakstura piespiedu līdzekļu piemērošanu bērniem” vienlaikus tika noteikts Pārejas noteikumu 8. punkts, kas paredz, ka Ministru kabinets līdz 2023. gada 31. decembrim izstrādā un Saeimai iesniedz nepieciešamos šā likuma grozījumus attiecībā uz audzinoša rakstura piespiedu līdzekļa – ievietošana sociālās korekcijas izglītības iestādē – piemērošanu un izpildi. Šī uzdevuma izpildei noteikts TAP uzdevums Nr. 22-UZ-696 ar Tieslietu ministriju kā atbildīgajiem un Izglītības un zinātnes ministriju kā līdzatbildīgajiem izpildītājiem.

1. Priekšlikums turpmākai rīcībai

Ņemot vērā, ka 2022. gadā veiktie grozījumi likumā “Par audzinoša rakstura piespiedu līdzekļu piemērošanu bērniem” nosaka audzinoša rakstura piespiedu līdzekļa – ievietošana sociālās korekcijas izglītības iestādē – nepiemērošanu no līdz 2024. gada 31. decembrim un Ministru kabinets līdz 2023. gada 31. decembrim izstrādā un Saeimai iesniedz nepieciešamos šā likuma grozījumus attiecībā uz audzinoša rakstura piespiedu līdzekļa – ievietošana sociālās korekcijas izglītības iestādē – piemērošanu un izpildi, Ministru kabineta 2021. gada 21. decembra sēdes protokollēmuma (protokola Nr. 81 69. §) “Grozījumi Ministru kabineta 2011. gada 1. februāra noteikumos Nr. 88 “Sociālās korekcijas izglītības iestādes iekšējās kārtības noteikumi”” 3. punktā dotais uzdevums būtu atzīstams par aktualitāti zaudējušu.
